254 



111. Anden Virksonilied. 



I en Del Tilfælde har der været ydet mundtlig eller skriftlig Vejledning i 

 Spørgsmaal som Oprettelse af Fiskeregulativer, Forholdsregler mod Vandforurening 

 og lignende delvis af juridisk Art, og som sædvanlig har der været foretaget en 

 Del Rejser for paa Opfordring at undersøge Betingelserne for Drift af Dambrug, 

 Udnyttelse af frie Vande eller for at give Raad mod Vandforureninger eller mod 

 større Angreb af epidemisk Sygdom (1 Gang til Sverige). 



For at undersøge, om det ikke med Fordel lod sig gøre at fange den til 

 Indplantning i Søer efterspurgte Aalefaring i vore egne Vandløb fremfor som nu 

 at indføre den fra England, konstrueredes der en Fangstindretning, som ved vel- 

 villig Imødekommenhed fra de paagældende Engejere blev anbragt i en Eng- 

 vandingskanal nær Mundingen af Sneum Aa. Alt det i Kanalen oppumpede Vand 

 maatte her passere ind under en Rist af Zinksold, som dækkede over en Udgrav- 

 ning i Kanalens Bund (i Lighed med det i Ferskvandsfiskeriberetningen for 1906 

 beskrevne og afbildede Engvandingsgitter — dog gik Strømmen den modsatte Vej). 

 Meningen var, at Aalefaringen skulde samle sig under Risten; naar denne lukkedes 

 op, sluttede den tæt til Kanalens Sider, saa at Aaleyngelen ikke kunde undvige, 

 og det var da Hensigten at tage Aaleyngelen med Ketscher. Imidlertid fandt der 

 i 1911 ingen Opgang af Aalefaring Sted i det Tidsrum, da Engene skulde vandes, 

 eller maaske den netop fandt Sted i en kortere Periode, hvor Sneglen, der, dreven 

 af en Vindmotor, løftede Vandet fra Sneum Aa op i Kanalen, stod stille paa Grund 

 af en Skade. Fangstapparatets praktiske Anvendelighed blev derfor ikke bevist 

 udover, at det godtgjordes, at det ikke foraarsagede nogen Ulempe for Engvandin- 

 gen. At der ofte er overflødigt med Aaleyngel i de vestjyske Aaløb, og at de, 

 der pumpes op i Engvandingskanalerne for en stor Del gaar til Grunde, er vist 

 utvivlsomt; forhaabentlig kan Forsøget paa at nyttiggøre disse genoptages senere, 

 om man end næppe tør paaregne at kunne skaffe et regelmæssigt Udbytte, da 

 Opgangens Størrelse sikkert veksler overordentlig stærkt fra Aar til Aar. 



Da den Bevilling, som hidtil har muliggjort Stationens Drift, ikke er blevet 

 fornyet for Finansaaret 19i'Yi3i Virksomheden nu indstillet. Der er i de for- 

 løbne 5 Aar fra 1907, da en Bevilling til Stationen første Gang blev givet, høstet 

 forskellige Resultater af Værdi, særlig i de to sidste Aar, men endnu flere Erfa- 

 ringer, der viser, at skal Virksomheden senere igen optages, da bør det under alle 

 Omstændigheder være paa et andet og fastere Grundlag, idet Driften forud maa 

 sikres for flere Aar ad Gangen, ligesom der maa være tilstrækkelige Midler til at 

 fremskaffe en fyldestgørende Udstyrelse med Undersøgelsesmateriel. Men som 

 Prøveaar betragtet har de 5 forløbne Aar haft deres utvivlsomme Værd, idet det 

 nu vil være forholdsvis let at opstille Rammerne for den Station for Ferskvands- 

 fiskeri, som Danmark, der f. Eks. paa Ørredavlens Omraade indtager en meget 

 fremskudt StiJling, næppe i Længden vil kunne undvære. 



